Държавен вестник, бр. 88, 2011 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  88
е) изпраща до районните, окръжните, ад­
министративните, военните и апелативните 
съдилища, прокуратури и следствени служби 
актуализираните статистически формуляри 
и методически указания за попълването им;
ж) събира и обработва статистическата 
информация;
з) извършва анализи на крайните резул­
тати след приключване на периодичната 
обработка на статистическата информация;
2. във връзка с провеждането на конкурси 
на магистрати: 
а) организира и провежда конкурсите 
за младши съдии и младши прокурори, за 
първоначално назначаване, конкурсите за 
повишаване в длъжност и за преместване 
на съдия, прокурор и следовател в органите 
на съдебната власт и за избор на админи­
стративни ръководители; 
б) организира приема и проверката на 
документи на кандидатите за всички видове 
конкурси;
в) подпомага дейността на конкурсните 
комисии при провеждането на насрочените 
писмени и устни изпити, както и при събе­
седването с допуснатите кандидати;
г) осигурява техническата организация 
при провеждане на конкурсите за магистрати.
Чл. 70. Дирекция „Информационни систе­
ми“ осъществява дейността си, както следва:
1. във връзка с внедряването на съвре­
менните информационни технологии и 
комуникации:
а) разработва програми за внедряване на 
съвременни информационни технологии и 
комуникации в администрацията на ВСС и 
органите на съдебната власт и организира 
тяхното изпълнение;
б) разработва технически задания за 
внедряване на специализиран приложен 
софтуер и техническо оборудване във ВСС 
и органите на съдебната власт;
в) участва в разработването и прилага­
нето на методологии, правила и процедури 
в областта на информационните технологии 
във ВСС и органите на съдебната власт;
г) подпомага ВСС при осъществяване на 
правомощията му по реализация на страте­
гията за компютризация на съдебната власт;
д) подготвя становища по представените 
на ВСС проекти за изграждането на инфор­
мационни технологии и комуникации;
е) разработва, прилага и контролира из­
пълнението на процедури за сигурност на 
информационните системи с цел осигуряване 
на ефективна защита на информационните 
ресурси на ВСС;
2. във връзка със софтуерната и хар­
дуерната поддръжка и актуализацията на 
използваните информационни системи:
а) координира и подпомага планирането 
на осигуряването на необходимия им хардуер 
и софтуер в органите на съдебната власт;
б) осигурява поддържането и използването 
на техническото и програмното оборудване 
в администрацията на ВСС;
в) осигурява правилното функциониране 
и актуализиране на използваните от ВСС 
правноинформационни системи и на интер­
нет страницата на ВСС;
г) поддържа информационните бази данни 
и изправността на компютърната мрежа в 
администрацията на ВСС;
д) осигурява функционирането на анти­
вирусния софтуер;
e) изготвя указания и методика за работа, 
обучаване и подпомагане на служителите 
в администрацията на ВСС при работата с 
програмни продукти;
ж) съдейства за осигуряване на сигурност-
та на информационните и комуникационните 
системи във ВСС;
з) осигурява поддържането на компютър­
ната техника, локалните мрежи и комуни­
кационното оборудване във ВСС;
и) организира закупуването на нов харду­
ер, въвежда в експлоатация нови устройства 
и ги свързва към съществуващата мрежа 
на ВСС;
3. във връзка с информационното обслуж­
ване на дейностите в органите на съдебната 
власт:
а) участва в изграждането и актуализира­
нето на автоматизираните информационни 
системи в органите на съдебната власт;
б) осигурява развитието и управлението на 
автоматизираните информационни системи 
в органите на съдебната власт;
в) осигурява оперативната съвместимост 
между системите по буква „а“, използвани 
от органите на съдебната власт;
г) координира дейностите по ефективно­
то прилагане на мерките за публичност и 
прозрачност във връзка с публикуването на 
съдебните актове на съдилищата.
Чл. 71. Дирекция „Организационно-адми­
нистративна дейност“ осъществява дейността 
си, както следва:
1. във връзка с административното об­
служване на заседанията:
а) осигурява организационно заседанията 
на ВСС и други негови дейности;
б) съхранява актовете на ВСС и матери­
алите към тях;
в) осигурява организационно и техниче­
ски дейностите на комисиите към ВСС и на 
създадените от тях подкомисии, работни и 
експертни групи;
г) оформя технически приетите решения 
на ВСС;